Case ID: 1117956
Sentence 1: Şəki Apellyasiya Məhkəməsinin Cinayət Kollegiyasının xx xxxxxx 2019-cu il tarixli qərarından məhkum Təqsirləndirilən şəxs kassasiya şikayəti verərək, apellyasiya məhkəməsinin qərarını ləğv etməklə ona bəraət verilməsini xahiş etmişdir.İŞİN HALLARİ: Yevlax Rayon Məhkəməsinin xx xxxx 2018-ci il tarixli hökmü ilə Təqsirləndirilən şəxs təqsirli bilinib məhkum edilmişdir, ona görə ki, o, xx xxxxxx 2018-ci ildə istintaqa məlum olmayan mənbədən, vaxtda və şəraitdə, satış məqsədi ilə qanunsuz olaraq əldə etdiyi, yaşadığı xx ünvanında yerləşən həyət evində qanunsuz saxladığı şəxsi istehlak miqdarından artıq miqdarda narkotik vasitənin - cəmi 1,034 qram heroinin şəxsi istehlak miqdarından artıq miqdarını - 0,362 qram və 0,344 qram miqdarlarında olmaqla, cəmi şəxsi istehlak miqdarından artıq miqdarını - 0,706 qram miqdarını iki bükülüdə 2018-ci il yanvarın 15-də, saat 19:30 radələrində, yaşadığı həmin küçədə tanışı X1 15 manata satmış, 1 bükülüdə qalan şəxsi istehlak miqdarından artıq miqdarda - 0,328 heroin və istintaqa məlum olmayan mənbədən, vaxtda və şəraitdə, satış məqsədi ilə, qanunsuz olaraq əldə edib 1 ədəd sellofan bükülüdə saxladığı şəxsi istehlak miqdarından artıq miqdarda - 6,87 qram miqdarında qurudulmuş marixuana həmin gün, saat 23:30 radələrində onun həyət evində vəkil və hal şahidlərinin iştirakı ilə təxirəsalınmaz baxışaxtarış zamanı yataq otağında aşkar olunaraq qanunamüvafiq qaydada qablaşdırılaraq götürülmüşdür.